CELEX: 62011CN0352
Language: el
Date: 2011-07-05 00:00:00
Title: Υπόθεση C-352/11: Προσφυγή της 5ης Ιουλίου 2011 — Ευρωπαϊκή Επιτροπή κατά Δημοκρατίας της Αυστρίας

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/26
            
         Προσφυγή της 5ης Ιουλίου 2011 — Ευρωπαϊκή Επιτροπή κατά Δημοκρατίας της Αυστρίας
   (Υπόθεση C-352/11)
   2011/C 252/48
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Wilms και A. Alcover San Pedro)
   
      Καθής: Δημοκρατία της Αυστρίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Δημοκρατία της Αυστρίας, παραλείποντας να χορηγεί άδειες σύμφωνα με τα άρθρα 6 και 8, να επανεξετάζει τις υφιστάμενες άδειες και, εφόσον απαιτείται, να τις ανανεώνει και να τις διασφαλίζει, ώστε να λειτουργούν όλες οι υφιστάμενες εγκαταστάσεις σύμφωνα με τις απαιτήσεις των άρθρων 3, 7, 9, 10, 13, 14, στοιχεία α' και β', και 15, παράγραφος 2, της οδηγίας IPPC, παρέβη τις υποχρεώσεις που υπέχει δυνάμει του άρθρου 5, παράγραφος 1, της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης (οδηγία IPPC).
            
         
               —
            
            
               να καταδικάσει τη Δημοκρατία της Αυστρίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Κατά τις διατάξεις της οδηγίας IPPC (1) οι «υφιστάμενες εγκαταστάσεις» υπό την έννοια της οδηγίας αυτής απαιτείται, από τις 30 Οκτωβρίου 2007, να λάβουν άδεια.
   Σύμφωνα με τις πληροφορίες που διαθέτει η Επιτροπή, κατά το κρίσιμο χρονικό σημείο, δεν διέθεταν όλες οι ευρισκόμενες στη Δημοκρατία της Αυστρίας «υφιστάμενες εγκαταστάσεις» την απαιτούμενη άδεια.
   
      (1)  Οδηγία 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης, ΕΕ L 24, σ. 8.